HU
L 58/1402
Az Európai Unió Hivatalos Lapja
2023.2.23.
BIZOTTSÁG KÍSÉRLETI PROJEKTEK
PP 01 —.
ALCÍM KUTATÁS ÉS INNOVÁCIÓ (folytatás) PP 01 23
(folytatás)
PP 01 23 04
(folytatás) Megjegyzések A 2022.
március 29-én rendelkezésre álló adatok alapján 1 481 családból több mint 2 000 gyermek eltűnését jelentették be Ukrajnában a háború miatt.
Amíg a háború folytatódik, ezek a számok naponta tucatjával nőnek.
Eltűnt gyermekek felkutatásával foglalkozó szervezetek háborús helyzetben és katasztrófák során szerzett tapasztalatai alapján sok évig eltarthat, mire minden gyermek eltűnését bejelentő családtag választ kap, és a folyamat kiterjedt családfelkutatási eljárásokat foglalhat magában az Európában tartózkodó, kísérő nélküli ukrán gyermekek és minden háborús árva esetében, valamint az eltűnt személyekkel foglalkozó nemzetközi bizottsággal való együttműködést, amelynek feladata az azonosítatlan maradványok elemzése.
Ezért elengedhetetlenek a határokon átnyúló ügyek európai szintű kezelésére szolgáló hatékony és gyors eljárások és eszközök, mivel az emberek szabadon mozoghatnak az Unió és az EGT területén belül.
Az eltűnt gyermekek európai szövetsége (Missing Children Europe, „Európai szövetség az eltűnt és szexuálisan kizsákmányolt gyermekekért”) arra számít, hogy a háború folytatódásával gyorsan nő majd az Unióban eltűntként bejelentett, kísérő nélküli kiskorúak száma, mivel egyre több területet érintenek a támadások, és a háború miatt egyre több gyermek veszíti el szüleit.
E súlyos körülmények között az eltűnt gyermekekkel foglalkozó ukrán szervezet (a Missing Children Europe tagja) nehezen tudja támogatni a szülőket és a gyermekeket, mivel nem fér hozzá irodáihoz, és csak mobileszközök, e-mail fiók és a közösségi média használatára támaszkodik.
A szomszédos országokkal, például Lengyelországgal vagy Romániával való kommunikáció nehéz, és az információk könnyen elveszhetnek, rossz helyre kerülhetnek, és jobban ki vannak téve az emberi tévedéseknek.
Ebben a válságban több mint nyilvánvaló, hogy szükség van egy olyan ügyviteli rendszerre, amely képes kezelni az eltűnt ukrán gyermekekkel kapcsolatos, határokon átnyúló információkat.
Bár az eltűnt gyermekek szervezetei számos kommunikációs és egyéb eszközzel rendelkeznek, ezek a helyi esetek kezelésére korlátozódnak, amelyek túlnyomó többségét otthonukból elszökött tinédzserek teszik ki.
A többségében a Missing Children Europe szervezet által működtetett, 116-000-as számon hívható 32 forródrót mögül hiányzik egy olyan eszköz, amely egy olyan közös platformon keresztül támogatná az együttműködést és a gyors, határokon átnyúló információcserét az eltűnt, kísérő nélküli gyermekekkel kapcsolatban, amely előtérbe helyezi az adatok biztonságát és a magánélet védelmét.
Az eltűnt ukrán gyermekek felkutatását célzó eszköz (Missing Children Tracker for Ukraine) a technológia erejét fogja kiaknázni annak érdekében, hogy lehetővé tegye az eltűnt gyermekekkel kapcsolatos, határokon átnyúló ügyek szervezeti együttműködés révén történő megoldását, a lehető leggyorsabban és leghatékonyabban.
Ez a kísérleti projekt a Horizont 2020 „ChildRescue” elnevezésű, uniós finanszírozású kutatási projektje (780938. sz.
támogatási megállapodás) kutatási eredményeit és műszaki know-how-ját hasznosítja, és meghatározza azokat a szükséges funkciókat és szolgáltatásokat, amelyek égető szükség esetén képesek kezelni a határokon átnyúló eseteket.
A javasolt intézkedés biztosítja egy biztonságos internetplatform létrehozását, amely ráépül a fent említett Horizont 2020 kezdeményezés keretében kidolgozott alap-prototípusra annak érdekében, hogy kiszolgálja a Missing Children Europe és annak ukrajnai társszervezete által azonosított alábbi egyedi igényeket: –
az ukrán gyermekek eltűnéséről tett bejelentések továbbítása, valamint a helyi és határokon átnyúló ügyek kezelése engedéllyel rendelkező európai szervezetek bevonásával;
–
a határokon átnyúló ügyek biztonságos megosztása az érintett szervezetek között, tekintettel arra, hogy az Ukrajnában eltűnt gyermekek Európában bárhol lehetnek (nem mindig saját akaratukból);
–
a határokon átnyúló ügyek meglévő adatbázisának továbbítása az egységes platformra;
–
az eltűnt ukrán gyermekek eseteinek intelligens összevetése fejlett gépi tanulási technikák alapján;